[{"text_idx": "#000000", "text": "Eesti Keel ja Kultuur Maailmas"}, {"text_idx": "#000001", "text": "Eesti-Soome u\u0308hisna\u0308itus \u201cSild\u201d avatud 25. veebruarini"}, {"text_idx": "#000002", "text": "Eesti-Soome na\u0308itus \u201cSild \u2013 tervitustega kahest vabariigist\u201d on Helsingi Linnagaleriis Virka avatud veel kuni 25. veebruarini."}, {"text_idx": "#000003", "text": "Reisides la\u0308bi Talsinki-terminali, na\u0308eb vo\u0303rdlevat jutustust mo\u0303lema riigi 100-aastasest iseseisvusajast ja u\u0308hisest tulevikust. Na\u0308itusel esitatakse po\u0303nevaid vaatenurki, foto- ja videomaterjali, millest osa avaldatakse esimest korda."}, {"text_idx": "#000004", "text": "Kuidas Eesti ja Soome teineteisega sarnanevad ja mille poolest nad erinevad? Missugused on soome ja eesti rahvustunne, rahvuslik uhkus ja iseseisvus nii ajaloo valguses kui ka kaasaegsete kunstnike to\u0303lgenduses?"}, {"text_idx": "#000005", "text": "Soome lahe naabermaad Eesti ja Soome iseseisvusid paarikuise vahega \u2013 Soome 6.12.1917 ja Eesti 24.02.1918. \u201cSild\u201d ta\u0308histab Eesti ja Soome saja-aastast iseseisvust nii tavaliste eestlaste ja soomlaste omavahelise suhtlemise kui ka kultuurivahetuse vaatevinklist. Na\u0308itus koosneb neljast eri teemast: \u201cSoome sild\u201d, \u201cSuveniirid\u201d, \u201cOma maa, oma tuba\u201d ja \u201cIseseisvuskultuur\u201d. Ajajoonele on pandud olulisimad po\u0308o\u0308rdepunktid Eesti ja Soome ajaloos ning vastastikustes suhetes. Na\u0308itus koosneb fotodest, maakaartidest, filmi- ja telesaadete katkenditest, plakatitest, igapa\u0308evaesemetest ning nelja eesti ja nelja soome kunstniku foto- ja videoteostest."}, {"text_idx": "#000008", "text": "Ra\u0308vala pst 6, 10143 Tallinn"}]